ΚΑΝΟΝΙΣΜΟΣ (ΕΟΚ) αριθ. 1974/93 ΤΗΣ ΕΠΙΤΡΟΠΗΣ της 22ας Ιουλίου 1993 για την προσαρμογή ορισμένων ενισχύσεων που προβλέπονται από τους κανονισμούς (ΕΟΚ) αριθ. 1600/92 και (ΕΟΚ) αριθ. 1601/92 του Συμβουλίου σχετικά με ειδικά μέτρα που αφορούν ορισμένα γεωργικά προϊόντα υπέρ των Αζορών και της Μαδέρας και των Καναρίων Νήσων σε εφαρμογή της αυτόματης εξάλειψης των νομισματικών αποκλίσεων που προβλέπεται από τον κανονισμό (ΕΟΚ) αριθ. 3813/92 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 9 παράγραφος 1,

Εκτιμώντας:

ότι ο κανονισμός (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (2), όπως τροποποιήθηκε τελευταία από τον κανονισμό (ΕΟΚ) αριθ. 1663/93 (3), έχει καθορίσει τον κατάλογο των τιμών και των ποσών που πρέπει να διαιρεθούν με το συντελεστή 1,013088, που έχει καθοριστεί από τον κανονισμό (ΕΟΚ) αριθ. 537/93 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1331/93 (5), από την αρχή της περιόδου εμπορίας 1993/94, στο πλαίσιο του καθεστώτος της αυτόματης εξάλειψης των αρνητικών νομισματικών ποσών 7 ότι το άρθρο 2 του κανονισμού αυτού προβλέπει να προσδιοριστεί η μείωση των τιμών και των ποσών που προκύπτει για κάθε σχετικό τομέα και να καθορισθεί η αξία αυτών των μειωμένων τιμών 7

ότι μεταξύ των ενισχύσεων που προβλέπονται από τους κανονισμούς (ΕΟΚ) αριθ. 1600/92 του Συμβουλίου (6), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (7), και (ΕΟΚ) αριθ. 1601/92 του Συμβουλίου (8), όπως τροποποιήθηκε από τον κανονισμό (ΕΟΚ) αριθ. 3714/92, σχετικά με τα ειδικά μέτρα όσον αφορά ορισμένα γεωργικά προϊόντα υπέρ των Αζορών και της Μαδέρας, αφενός, και των Καναρίων Νήσων, αφετέρου, που μπορούν να επηρεάσουν την αμπελοοινική παραγωγή περιλαμβάνεται η ενίσχυση στην παλαίωση των οίνων λικέρ και η ενίσχυση ανά εκτάριο που χορηγείται για τη διατήρηση των αμπελώνων που προσανατολίζονται προς την παραγωγή των οίνων «vqprd» 7 ότι πρέπει να διαιρεθούν τα ποσά των εν λόγω ενισχύσεων με το συντελεστή που προαναφέρθηκε 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την αρχή της περιόδου 1993/94:

1. Η ενίσχυση για την παλαίωση των οίνων λικέρ στη Μαδέρα, που προβλέπεται στο άρθρο 21 του κανονισμού (ΕΟΚ) αριθ. 1600/92 ανέρχεται σε 0,0197 Ecu ανά εκατόλιτρο και ανά ημέρα 7

2. Η κατ' αποκοπή ενίσχυση για τη διατήρηση της αμπελοκαλλιέργειας που προσανατολίζεται προς την παραγωγή των οίνων «vqprd» που προβλέπεται:

- στο άρθρο 22 του κανονισμού (ΕΟΚ) αριθ. 1600/92 για τη Μαδέρα,

- στο άρθρο 29 του κανονισμού (ΕΟΚ) αριθ. 1600/92 για τις Αζόρες,

- στο άρθρο 19 του κανονισμού (ΕΟΚ) αριθ. 1601/92 για τις Καναρίους Νήσους,

ανέρχεται σε 394,83 Ecu ανά εκτάριο.

Άρθρο 2

Ο παρών κανονισμός αρχίζει να ισχύει την 1η Σεπτεμβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιουλίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 387 της 31. 12. 1992, σ. 1.

(2) ΕΕ αριθ. L 387 της 31. 12. 1992, σ. 29.

(3) ΕΕ αριθ. L 158 της 30. 6. 1993, σ. 18.

(4) ΕΕ αριθ. L 57 της 10. 3. 1993, σ. 18.

(5) ΕΕ αριθ. L 132 της 29. 5. 1993, σ. 114.

(6) ΕΕ αριθ. L 173 της 27. 6. 1992, σ. 1.

(7) ΕΕ αριθ. L 378 της 23. 12. 1992, σ. 23.

(8) ΕΕ αριθ. L 173 της 27. 6. 1992, σ. 13.